মেলবোর্ন টেস্টে দলে নেই স্পিনাররা! অদ্ভূত সিদ্ধান্ত অস্ট্রেলিয়ার

ওয়েব ডেস্ক : অ্যাসেজ সিরিজে (Ashes Series 2025) চতুর্থ টেস্টের আগে বড় সিদ্ধান্ত অস্ট্রেলিয়ার (Australia)। মেলবোর্ন টেস্টের জন্য দলে কোনও স্পিনারকে রাখল না অজি ম্যানেজমেন্ট। তবে ডাক পেয়েছিলেন টড মার্ফি। তবে শেষ মুহূর্তে তাঁকে বাদ দেওয়া হয়। ফলে চতুর্থ টেস্টে পেসারদের উপরেই ভরসা রাখছে অস্ট্রেলিয়া। প্রশ্ন উঠছে কেন এমন সিদ্ধান্ত নিল অস্ট্রেলিয়া?

এর আগে মেলবোর্ন ক্রিকেট গ্রাউন্ডে (MCG) ভালো সাফল্য পেয়েছেন স্পিনাররা (Spinners)। এই মাঠে দাপট দেখিয়েছেন শেন ওয়ার্ন থেকে নাথান লায়নের মতো স্পিনাররা। মূলত পাঁচ দিনের ম্যাচে শেষের দিকে ম্যাচ ঘুরিয়ে দিতে দেখা গিয়েছে স্পিনারদেরকেই। ফলে মেলবোর্নের ম্যাচের আগে কোনও স্পেশ্যালিস্ট স্পিনারকে স্কোয়াডে না রাখায় রীতিমতো অবাকই হয়েছেন ক্রিকেট বিশেষজ্ঞরা।

আরও খবর : ২০২৬-এ কতগুলি বিশ্বকাপ? একনজরে দেখে নিন ক্রীড়া সূচি

তবে চতুর্থ টেস্টের জন্য এখনও দল ঘোষণা করা হয়নি অস্ট্রেলিয়ার (Australia) তরফে। কিন্তু ১২ সদস্যের চূড়ান্ত স্কোয়াড ঘোষণা করা হয়েছে। তালিকায় দেখা গিয়েছে কোনও স্পিনার নেই। সেই লিস্টে প্যাট কামিন্স, নাথান লায়ন, জশ ইংলিসের জায়গায় এসেছেন ব্রেন্ডন ডাগেট, মাইকেল নেসের ও ঝাই রিচার্ডসন। অন্যদিকে চতুর্থ টেস্টে কামিন্স না থাকায়, নেতৃত্ব দিতে দেখা যাবে স্টিভ স্মিথ-কে (Steve Smith)।

তিনি দলে কোনও স্পিনার না রাখা নিয়ে বলেছেন, যে পিচ গুলিতে এখনও পর্যন্ত খেলা হয়েছে, সেখানে পেস কাজে এসেছে। তবে অ্যাডিলেডের ম্যাচে সাফল্য পেয়েছিলেন নাথান লায়ন। সঙ্গে জানিয়েছে, পিচ দেখেই প্রথম একাদশ সাজাতে হবে। ফলে মনে হচ্ছে মেলবোর্নে সুবিধা পাবেন পেসাররাই। টিম ম্যানেজমেন্টই এই সিদ্ধান্ত নিয়েছেন বলে জানিয়েছেন।

দেখে নেওয়া যাক চতুর্থ টেস্টের জন্য অস্ট্রেলিয়ার স্কোয়াড

ট্র্যাভিস হেড, জেক ওয়েদারল্ড, মার্নাস লাবুশানে, স্টিভ স্মিথ (অধিনায়ক), উসমান খোয়াজা, অ্যালেক্স ক্যারি, ক্যামেরন গ্রিন, মাইকেল নেসের, মিচেল স্টার্ক, ঝাই রিচার্ডসন, ব্রেন্ডন ডগেট, স্কট বোল্যান্ড।

দেখুন অন্য খবর :

The post মেলবোর্ন টেস্টে দলে নেই স্পিনাররা! অদ্ভূত সিদ্ধান্ত অস্ট্রেলিয়ার first appeared on KolkataTV.